यूएस ओपन में नहीं खेलेंगे नडाल\nउन्होंने कलाई की चोट के कारण प्रतियोगिता से अपना नाम वापस लिया है.

29 जुलाई को ट्रेनिंग के दौरान नडाल को कलाई में चोट लग गई थी. इसी कारण वो टोरंटो और सिनसिनाटी की प्रतियोगिता में भी हिस्सा नहीं ले पाए थे.

पहले नडाल को उम्मीद थी कि वे 25 अगस्त से पहले तक ठीक हो जाएँगे.

अपने फ़ेसबुक पन्ने पर नडाल ने लिखा, "मैं काफ़ी दुख से ये घोषणा कर रहा हूँ कि मैं इस साल के यूएस ओपन में नहीं खेल पाऊँगा."

पिछले साल यूएस ओपन के फ़ाइनल में नडाल ने नोवाक जोकोविच को हराकर ख़िताब जीता था.

(बीबीसी हिंदी का एंड्रॉयड मोबाइल ऐप डाउनलोड करने के लिए 

यहां क्लिक करें. आप बीबीसी हिंदी से 

फ़ेसबुक और 

ट्विटर पर भी जुड़ सकते हैं.) 

\n\ntl;डॉ:
मौजूदा चैम्पियन स्पेन के रफ़ाएल नडाल साल के आख़िरी ग्रैंड स्लैम यूएस ओपन टेनिस में नहीं खेलेंगे.